04/04/2012 | Administración LocalMunicipal
Outes
Convocatoria de dúas prazas de subescala de xestión de administración xeral quenda de promoción interna

O Concello de Outes anuncia a antedita convocatoria, no marco da oferta de emprego público da Corporación de 2011, con suxeición ás seguintes bases aprobadas na Xunta de Goberno Local do 26.02.2012: É obxecto desta convocatoria a provisión de dúas prazas vacantes de funcionarios de carreira da escala de administración xeral, subescala de xestión, grupo A, subgrupo A2, que se inclúen na oferta de emprego público de 2011, polo procedemento de concurso-oposición, quenda de promoción interna, consonte a Lei 7/1985, do 2 de abril, de bases do réxime local (en diante, LBRL); a Lei 5/1997, do 22 de xullo, de Administración local de Galicia (en diante, LALG); a Lei 7/2007, do 12 de abril, do estatuto do empregado público (en diante, EBEP); a Lei da función pública de Galicia (texto refundido aprobado polo Decreto lexislativo 1/2008, do 13 de marzo, en diante LFPG), e a súa normativa complementaria. As convocatorias cumprirán o principio de igualdade de tratamento entre homes e mulleres no acceso ao emprego público, de conformidade co que dispoñen o artigo 14 da Constitución Española, o EBEP e a Lei 2/2007, do 27 de marzo, de traballo en igualdade das mulleres de Galicia. Para participar nas probas selectivas cómpre: a) Ser español, nacional doutro estado membro da Unión Europea, cónxuxe dos anteriores que non estea separado de dereito, ou descendentes dos anteriores que sexan menores de idade ou maiores e dependentes deles. Tamén poden participar as persoas incluídas no ámbito de aplicación dos tratados internacionais convidos pola Unión Europea e ratificados por España nos que sexa aplicable a libre circulación de traballadores. Os aspirantes non residentes en España, que non teñan a nacionalidade española ou de calquera outro estado da Unión Europea, deberán achegar á súa solicitude o documento que xustifique o cumprimento da condición que aleguen. b) Ter cumpridos dezaseis anos de idade e non superar a idade máxima de xubilación forzosa. c) Pertencer ao Grupo C1, como persoal funcionario de carreira do Concello de Outes e ter unha antigüidade no citado grupo de alomenos dous anos nesta Corporación o día de finalización do prazo de presentación de instancias. d) Estar en posesión do título de Diplomado universitario ou equivalente. Conforme a disposición transitoria quinta da Lei 30/1984, do 2 de agosto, de medidas para a reforma da función pública, considérase equivalente ao título de Diplomado universitario superar tres cursos completos de licenciatura. e) Posuír capacidade funcional para desempeñar as tarefas propias dos postos de traballo. As persoas con discapacidade deberán facelo constar na solicitude e sinalar se precisan adaptacións para realiza-las probas. f) Non ter sido separado, mediante expediente disciplinario, do servizo ás Administracións públicas ou dos órganismos constitucionais ou estatutarios, nin atoparse inhabilitado para o exercicio das funcións públicas por resolución xudicial. Os devanditos requisitos deberanse reunir con referencia ó derradeiro día de prazo de presentación das solicitudes.1, As persoas que desexen participar nos procesos de selección dirixirán a súa solicitude ao Sr. alcalde do Concello de Outes, na que farán constar que reúnen tódolos requisitos citados na base terceira anterior. As solicitudes presentaranse no rexistro xeral do Concello no prazo de vinte días naturais, contados a partir do seguinte ó da publicación do anuncio da convocatoria no Boletín Oficial do Estado. Tamén se poderán remitir na forma que sinala o artigo 38.4 da Lei 30/1992, do 26 de novembro, de réxime xurídico das Adminsitracións públicas e do procedemento administrativo común (en diante, LAP). 2. Achegaranlle á solicitude os documentos acreditativos dos méritos alegados que sexan puntuables segundo estas bases, fotocopia adverada do DNI e do título acreditativo do nivel de coñecemento da lingua galega CELGA IV ou equivalente. Tralo remate do prazo de presentación de solicitudes, o Sr. alcalde aprobará a lista provisoria de admitidos e excluidos que se publicará no Boletín Oficial da Provincia da Coruña e no taboleiro de edictos da Casa do Concello. Os interesados disporán dun prazo de dez días para reclamacións. Nesa resolución incluirase a composición do tribunal e o lugar, a data e a hora do comezo dos exercicios. Primeiro.- Serán valorados os seguintes méritos: a) O tempo de servizos prestados no Concello de Outes como funcionario ou en réxime laboral: 0,30 puntos por ano, ata un máximo de 4,00 puntos. b) Os cursos de formación e perfeccionamento profesional realizados que teñan relación coas funcións do posto de traballo e fosen impartidos polas Administracións públicas ou homologados por elas: 0,15 puntos por cada tramo de 20 horas de duración ata un máximo de 3,00 puntos. c) O curriculum e a experiencia profesional dos aspirantes, a cualidade do traballo desenvolto e o nivel dos programas que dirixiron ou nos que participaron. Serán valorables discrecionalmente polo tribunal ata un máximo de 3,00 puntos. Segundo.- Os méritos serán avaliados de conformidade coa documentación que aporten os aspirantes ó presenta-la solicitude de admisión ás probas. Primeiro exercicio, por escrito, contestar brevemente nun período máximo de sesenta minutos, un cuestionario de trinta preguntas sobre temas do programa e no que se avaliará o coñecemento específico deste. Segundo exercicio, por escrito, desenvolver durante o tempo máximo de dúas hora un tema do programa, que será escollido polo aspirante entre dous propostos polo tribunal ao principiar a proba. Avaliarase o coñecemento do programa, a capacidade de expresión e a claridade de exposición. Terceiro exercicio, práctico, analizar e resolver durante un tempo máximo de dúas horas un suposto relacionado co contido das tarefas do posto de traballo, que será escollido polo aspirante entre dous propostos polo tribunal ao principiar a proba Avaliarase a correcta aplicación dos coñecementos téoricos do aspirante. Os tres exercicios serán obrigatorios e eliminatorios e avaliaranse de 0 a 10 puntos e en cada un deles é preciso acadar unha puntuación mínima de 5 para aprobalos. Ä puntuación global dos aspirantes será a suma das que obtiveron na fase de concurso e na fase de oposición.1. O tribunal cualificador do proceso selectivo, consonte o que sinala o artigo 60 do EBEP, estará constituído por funcionarios públicos de carreira e na súa designación tenderase á paridade entre o home e a muller. Non poderán formar parte deles o persoal de elección ou designación política, os funcionarios interinos e o persoal eventual. A pertenza aos citados tribunais será sempre a título individual e os membros actuarán sempre con suxeición aos principios de imparcialidade e profesionalidade. Ningún membro terá unha titulación inferior á esixida para o acceso á praza ou prazas que se convoquen.2. O tribunal non se poderá constituír nin actuar sen a presencia alomenos de máis da metade dos seus membros, titulares ou suplentes, indistintamente. En todo caso requírese a asistencia do presidente e do secretario ou dos que legalmente os substitúan.3. Os membros do tribunal absteranse de interviren e comunicaranllo á autoridade convocante cando concorra algunha das circunstancias que prevé o artigo 28.2 da LAP. Os aspirantes poderán recusa-los membros do tribunal de concorreren aquelas circunstancias.4. O procedemento de actuación do tribunal axustarase ao que dispón a LAP e a súa normativa complementaria.5. Os membros do tribunal percibirán as asignacións que lles correspondan segundo a súa categoría de conformidade co Real decreto 462/2002, do 24 de maio.1. Os aspirantes serán convocados para cada exercicio en único chamamento e serán excluidos da oposición os que non comparezan, non sendo nos casos debidamente xustificados que avaliará libremente o tribunal.2. O tribunal poderá esixir en calquera momento do proceso selectivo a acreditación da identidade dos aspirantes. Se no decurso dese proceso o tribunal tivese coñecemento de que algún dos aspirantes carece dos requisitos esixidos na convocatoria, proporá a súa exclusión, trala audiencia da persoa interesada.3. A actuación dos aspirantes nos exercicios que non se poidan realizar conxuntamente levarase a efecto por orde alfabética segundo a primeira letra do apelido consonte o que resulte do sorteo ó que se refire o artigo 9 do Regulamento de selección de persoal da Comunidade Autónoma de Galicia.4. O tribunal adoptará as medidas necesarias para garantir que os exercicios da fase de oposición que non sexan lídos perante el se corrixan sen coñecer a identidade dos aspirantes. O tribunal poderá excluír aqueles opositores que nas follas do exame poñan nomes, riscos ou marcas que permitan coñecer a identidade do autor.5. Os anuncios dos sucesivos exercicios da oposición publicaranse no taboleiro de edictos do Concello cunha antelación mínima de vintecarto horas.6. Entre o final dunha proba e o comezo da seguinte deberán transcorrer un mínimo de 48 horas e máximo de 40 días.1. Concluída a cualificación dos aspirantes, o tribunal publicará a relación de aprobados por orde de puntuación. O número de aspirantes aprobados non pode superar en ningún caso o de prazas convocadas, polo que a relación definitiva de aprobados soamente conterá os aspirantes que, superados tódolos exercicios obrigatorios, obteñan máis puntuación global.2. O tribunal remitiralle a citada relación á Xunta de Goberno Local para os efectos do correspondente nomeamento.1. No prazo de vinte días naturais, contados desde o día seguinte á publicación das listas dos aspirantes aprobados, estes deberán presentar no rexistro xeral do Concello os documentos que a seguir se relacionan: a) Fotocopia do seu documento nacional de identidade. b) Fotocopia do título académico esixido. c) Declaración xurada de que non foi separado mediante expediente disciplinario do servicio de ningunha Administración pública, nin foi inhabilitado para o exercicio das funcións públicas. d) Declaración xurada de non estar incurso en ningunha causa de incapacidade e incompatibilidade de conformidade coa lexislación vixente e referido ó momento da súa toma de posesión. e) Certificación oficial acreditativa de no padecer enfermidade ou eiva física ou psíquica que imposibilite o normal exercicio da súa función. Os aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo que acredite esa condición e igualmente deberán presentar certificado dos citados órganos ou da Administración sanitaria acreditativo da compatibilidade co desempeño das tarefas e funcións correspondentes. Os aspirantes que tivesen a condición de funcionarios públicos de carreira ou de persoal laboral fixo das Administracións públicas non terán que xustificar documentalmente as condicións e requisitos xa acreditados para obte-lo seu anterior nomeamento. Soamente deberán presentar certificación da Administración pública da que dependen que acredite tal condición e demais circunstancias que consten no seu expediente persoal ou folla de servicios.2. Os que non presenten no prazo sinalado, e non sendo por causa de forza maior, a documentación esixida ou non reúnan os requisitos esixidos pola convocatoria non poderán ser nomeados e quedarán anuladas tódalas súas actuacións, sen prexuízo da responsabilidade na que puidesen incorrer por falsidade. Os aspirantes propostos que presenten a documentación esixida serán nomeados pola Xunta de Goberno Local e deberán tomar posesión no prazo de trinta días contando desde o día seguinte ó que se lles notifique o citado nomeamento. Os interesados poderán impugna-la presente convocatoria e as súas bases, así como tódolos actos administrativos que se derivan dela nos casos e na forma establecidos na LAP.1. A Xunta de Galicia. Institucións. Organización e funcionamento da administración autonómica galega.2. O acto administrativo. Concepto, elementos, clases e eficacia.3. O acto administrativo. Invalidez: nulidade, anulabilidade. Procedementos de revisión e declaración de lesividade.4. Os regulamentos administrativos. Concepto e clases. Fundamento e límites da potestade regulamentaria.5. Os recursos administrativos. Principios xerais. Clases de recursos.6. O patrimonio das administracións públicas. Principios, clases e procedementos. Os bens das entidades locais. A súa clasificación. Adquisición e alleamento.7. A Unión Europea. As institucións comunitarias. Principios de dereito comunitario europeo.8. A organización municipal de réxime común. Örganos necesarios e complementarios. Competencias e réxime de sesións.9. Competencias municipais. Servizos mínimos obrigatorios.10. Réxime de sesións e acordos das corporacións locais.11. Servizos públicos locais. Modos de xestión 12. A potestade regulamentaria das entidades locais. As ordenanzas fiscais: procedemento de aprobación.13. O persoal ao servizos das corporacións locais. Clases e réxime xurídico.14. Instrumentos de ordenación e planificación de recursos humanos. A relación de postos de traballo e a oferta de emprego público. Selección, formación e avaliación do desempeño.15. Contido da relación funcionarial: nacemento e extinción; situacións adminstrativas; dereitos e deberes.16. As relacións laborais na adminstración local. Clases de contrato e réxime xurídico.17. Os contratos do sector público. Principios básicos da normativa reguladora. Expedientes de contratación e procedementos de adxudicación.18. O contrato de obras. Actuacións preparatorias. Formas de adxudicación. Formalizacion e efxecución. Execución de obras pola propia administración.19. Os contratos de xestións de servizos públicos, de servizos e de subministracións. Réxime xurídico.20. As facendas locais. Principios constitucionais. Réxime xurídico.21. O orzamento da corporación local. Principios orzamentarios. Elaboración, contido e aprobación. A prórroga orzamentaria. A estabilidade orzamentaria nas corporacións locais.22. A estrutura orzamentaria. A Orde EHA/3565/2008. Clasificación funcional, económica e orgánica.23. A execución do orzamento de gastos e ingresos: as súas fases. Gastos con financiamento afectado. Desviacións de financiamento.24. As modificacións de créditos: concepto, clases, e vinculación xurídica dos créditos. Créditos extraordinarios e suplementos de crédito: tramitación e financiamento.25. As modificacións de crédito. Xeracións de créditos, transferencias de crédito. Incorporación de remanentes e ampliación de créditos.26. A liquidación do orzamento. A súa tramitación. O resultado orzamentario. Os remanentes de crédito. O remanente de tesourería. Concepto e cálculo.27. A Conta xeral da entidade local. Contido, formación, tramitación e aprobación.28. O crédito local. Natureza xurídica. Finalidade e duración. Competencia. Límites e requisitos para concertar operacións de crédito.29. A relación xurídico-tributaria: concepto, natureza e elementos. As obrigacións tributarias. Formas de extinción.30. A xestión tributaria. Procedemento, A liquidación de tributos. Principos e fases do procedemento de liquidación tributaria.31. O procedemento de recadación. A recadación voluntaria e a recadación executiva.32. O Imposto sobre bens inmobles. Natureza. Feito impoñible. Suxeito pasivo. Exencións e bonificacións.33. O Imposto sobre vehículos de tracción mecánica: Natureza. Feito impoñible. Suxeito pasivo. Exencións e bonificacións.34. O Imposto sobre construcións, instalacións e obras. Natureza. Feito impoñible. Suxeito pasivo. Base impoñible. O imposto sobre o incremento de valor dos terreos de natureza urbana.35. As taxas e os prezos públicos. Criterios de distinción. Establecemento e ordenación das taxase dos presos públicos.36. As contribucións especiais. Natureza. Feito impoñible. Suxeito pasivo. Base impoñible.37. A normativa reguladora das subvencións públicas. Concepto de subvención. Procedementos de concesión e xestión de subvencións. Reintegros. Procedemento sancionador.38. O control interno da actividade económico-financeira das entidades locais. Concepto e clases.39. A tesourería das corporacións locais. Réxime xurídico. O principio de unidade de caixa. Funcións da tesourería. Situación dos fondos; a caixa e as contas bancarias. A realización de pagamentos: prelación, procedementos e medios de pago.40. O sistema de contabilidade da administración local. Principios xerais. Fins da contabilidade. A Instrución de contabilidade para a administración local: estrutura e contido. Outes, 28 de marzo de 2012. O ALCALDE, Carlos E. Natzaret Reyman Dahri